Stálofielbmá

Stálofielbmá (nordsamisk, historisk Stalufielbma) er ei elv i Vadsø kommune i Finnmark. Den er ei sideelv til Jakobselva og munner ut i denne ved Jakobselvkroken, 29 kilometer nord-nordvest for Vestre Jakobselv. Stálofielbmá er 11,6 kilometer lang.

Elva har utspring øst på Jakobselvvidda og renner mot øst, nærmest parallelt med hovedelva. På den siste strekningen renner elva over de vidstrakte myrene som omgir Jakobselvkroken, før den snur mot sør og løper sammen med Jakobselva. En halv kilometer før munningen kommer elva fra Stálojávrrit inn fra nord.

Jakobselvvassdraget ble i 1973 vernet mot kraftutbygging i Verneplan I for vassdrag. Den nedre delen av Stálofielbmás nedbørfelt ligger innenfor Varangerhalvøya nasjonalpark, som ble opprettet i 2006.

 Referanser 

Kategori:Elver i Vadsø
Kategori:Jakobselvvassdraget (Vadsø)